**MTIHANI WA KATI YA MUHULA WA PILI 2024**

**KISWAHILI FORM 3**

**TIME: 1 ½ HOURS**

**NAME\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ADM\_\_\_\_\_\_\_\_\_\_\_\_\_CLASS\_\_\_\_\_\_\_\_**

**BEMBEA YA MAISHA**

1.Jadili maudhui ya nafasi ya mwanamke katika Jamii ya Bembea ya maisha. (al.20.)

**2.USHAIRI**

**Soma shairi hili kisha ujibu maswali. (al. 20)**

Jukwani naingia, huku hapa pasokota,

Kwa uchungu ninalia,hii tumbo nitaikata,

Msiba mejiletea,nimekila kiso takata,

We tumbo nitakupani,uwe umetosheka?

Wazee hata vijana,wote umewasubua,

Huruma nao hauna,heshima kawakosea,

Ukambani na Sagana,hata mbwa wararua,

We tumbo nitakupani,uwe umetosheka?

Wahasibu ofisini,kibwebwe mejifunga,

Miaka mingi vitabuni,ili wasikose unga,

Nadhari wanadhamini,hesabu wanazirenga,

We tumbo nitakupani, uwe umetosheka?

Wapenzi wa kiholela,pia wanakuogopa,

Baada yao kulala, wana wao wanatupa,

Wakihitaji chakula,wanachokora mapipa,

We tumbo nitakupani,uwe umetosheka?

Wafugaji hata nao,kama dawa wakwamini,

Hawajali jiranio,wamesusia amani,

Wanaiba ng'ombe wao,na kuzua kisirani,

We tumbo nitakupani,uwe umetosheka?

Nayo mizozo ya maji, kaonekana kwa mara,

Hiyo nayo ni dibaji,sababu sio harara,

Njaa wahepe wenyeji, huo ndio mkarara,

We tumbo nitakupani,uwe umetosheka?

Ningeweza kukuuza,ingekuwa siku njema,

Tena kwa bei ya meza,sokoni nimesimama,

Wala tena singewaza,kuhusu wali na sima,

We tumbo nitakupani,uwe umetosheka?

Hatima umefikika,naenda zangu nikale,

Mate yanidondoka,kwa mnukio wa wale,

Naomba kwenda kukaa,wala sio nikalale,

We tumbo nitakupani,uwe umetosheka?

**Maswali**

1. Lipe anwani mwafaka shairi hili. (Alama 2)
2. Shairi hili ni la aina gani? Toa sababu. (Alama 2)
3. Huku ukitolea mifano mwafaka, taja arudhi zilizotumiwa katika ubeti wa tatu. (Alama 4)
4. Andika ubeti wa nne kwa lugha nathari. (Alama 4)
5. Thibitisha kuwepo kwa idhini ya ushairi. (Alama 2)
6. Taja madhila anayoelezea mtunzi wa shairi hili yaletwayo na tumbo. (Alama 4)

**3. FASIHI SIMULIZI. (AL.10**)

a. Fafanua sifa za mtambaji bora. (al. 5)

b. Jadili umuhimu wa hadithi. (al.5)